La Rondalla i Cor l’Amistat programa un intercanvi musical amb l’Associació Cultural “La Joya de la Serranía” de Calles
2025-07-24

El pròxim 1 de juny, la ciutadania de Burjassot té una cita, a la Casa de Cultura, amb la Rondalla i Cor La Amistad. L’entitat burjassotera ha programat una nova actuació dins de la XXII Campanya de Concerts d’Intercanvis Musicals que patrocina la Generalitat Valenciana, a través de l’Institut Valencià de Cultura. Una activitat que compta amb la col·laboració de l’Ajuntament de Burjassot, des de la Regidoria de Cultura i Joventut, dirigida per Javier Naharros.

Al costat de l’Associació Cultural La Joya de la Serranía, de la localitat de Calles, celebraran un concert d’intercanvi que començarà a les 12.00 hores i en el qual les dos entitats interpretaran una selecció dels seus millors temes.

En primer lloc actuarà la formació de Calles que interpretarà peces com ara La última rosa, Los amigos, Viajera o Te vi en la playa, entre altres, sota la batuta de Cándido Calatayud. Per part seua, els amfitrions, dirigits per José Manuel Felipe, interpretaran el seu repertori amb peces com amb Nordisch weise, Dúo de gatos, Pizzicatto- Polka o Apache.

L’entrada és lliure i gratuïta fins a completar aforament.